CELEX: 62018CN0123
Language: ro
Date: 2018-02-15 00:00:00
Title: Cauza C-123/18 P: Recurs introdus la 15 februarie 2018 de HTTS Hanseatic Trade Trust & Shipping GmbH împotriva Hotărârii Tribunalului (Camera a treia) din 13 decembrie 2017 în cauza T-692/15, HTTS Hanseatic Trade Trust & Shipping GmbH/Consiliul Uniunii Europene

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/37
            
         Recurs introdus la 15 februarie 2018 de HTTS Hanseatic Trade Trust & Shipping GmbH împotriva Hotărârii Tribunalului (Camera a treia) din 13 decembrie 2017 în cauza T-692/15, HTTS Hanseatic Trade Trust & Shipping GmbH/Consiliul Uniunii Europene
   (Cauza C-123/18 P)
   (2018/C 161/41)
   Limba de procedură: germana
   
      Părțile
   
   
      Recurentă: HTTS Hanseatic Trade Trust & Shipping GmbH (reprezentant: M. Schlingmann, avocat)
   
      Celelalte părți din procedură: Consiliul Uniunii Europene, Comisia Europeană
   
      Concluziile recurentei
   
   Recurenta solicită Curții:
   anularea în tot a Hotărârii Tribunalului (Camera a treia) din 13 decembrie 2017 în cauza T-692/15, HTTS Hanseatic Trade Trust & Shipping GmbH/Consiliul Uniunii Europene, susținut de Comisia Europeană,
   și obligarea Consiliului:
   
               1.
            
            
               la plata către recurentă de daune interese în valoare de 2 516 221,50 euro pentru repararea prejudiciilor material și moral suferite ca urmare a includerii recurentei în lista persoanelor, a entităților și a organismelor din anexa V la Regulamentul (CE) nr. 423/2007 (1) și din anexa VIII la Regulamentul (UE) nr. 961/2010 (2);
            
         
               2.
            
            
               la plata către recurentă de dobânzi de întârziere la rata stabilită de Banca Centrală Europeană pentru principalele operațiuni de refinanțare, majorată cu 2 puncte procentuale, începând cu 17 octombrie 2015 și până la plata integrală a sumei menționate la punctul 2;
            
         
               3.
            
            
               la suportarea cheltuielilor de judecată, în special a cheltuielilor efectuate de recurentă.
            
         
      Motivele și principalele argumente
   
   Recurenta își întemeiază recursul pe încălcarea dreptului Uniunii de către Tribunal.
   Mai precis, aceasta invocă următoarele încălcări ale dreptului Uniunii:
   
               —
            
            
               Întrucât a luat în considerare, în favoarea Consiliului, împrejurări și informații pe care Consiliul nu le-a prezentat decât după adoptarea măsurilor ilegale și, în parte, decât în procedura de recurs, Tribunalul a reținut în mod eronat o dată de apreciere incorectă.
            
         
               —
            
            
               Tribunalul a ajuns în mod eronat la concluzia că există indicii care lasă să pară cel puțin plauzibil că recurenta era „deținută sau controlată de o altă entitate [în speță, IRISL]”. În special, Tribunalul a aplicat un criteriu de apreciere greșit și a integrat în mod eronat informații prezentate de Consiliu pe care acesta nu le-ar fi deținut la data aprecierii. În plus, acesta nu a determinat gradul de apartenență (pretinsă) sau intensitatea controlului și a efectuat o apreciere eronată a indiciilor.
            
         
               —
            
            
               Tribunalul a săvârșit o eroare de drept atunci când a considerat că Regulamentul nr. 668/2010 (3), în măsura în care o privea pe reclamantă, era licit.
            
         
               —
            
            
               Tribunalul a săvârșit o eroare de drept atunci când a considerat că motivarea insuficientă a măsurilor adoptate împotriva recurentei nu poate, în principiu, să angajeze răspunderea Uniunii Europene, și a omis în mod eronat să examineze existența unei încălcări a dreptului la o protecție jurisdicțională efectivă.
            
         
      (1)  Regulamentul (CE) nr. 423/2007 al Consiliului din 19 aprilie 2007 privind măsuri restrictive împotriva Iranului (JO 2007, L 103, p. 1).
   
      (2)  Regulamentul (UE) nr. 961/2010 al Consiliului din 25 octombrie 2010 privind măsuri restrictive împotriva Iranului și de abrogare a Regulamentului (CE) nr. 423/2007, JO 2010, L 281, p. 1.
   
   
      (3)  Regulamentul de punere în aplicare (UE) nr. 668/2010 al Consiliului din 26 iulie 2010 de punere în aplicare a articolului 7 alineatul (2) din Regulamentul (CE) nr. 423/2007 privind măsuri restrictive împotriva Iranului (JO 2010, L 195, p. 25).